 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 26. septembrī Nr. 591**

(protokols Nr. 21, 24. p.)

**Par kustamās mantas traktora JUMZ 6L atsavināšanu**

Dzelzavas pagasta pārvaldes pamatlīdzekļu bilancē ar numuru DZ/P-571 ir transportlīdzeklis – 1972. gada riteņtraktors JUMZ 6L, reģistrācijas Nr. T3396LC, komplektācijā ar rakšanas iekārtu un frontālo stumšanas lāpstu, atlikusī vērtība uz 2024. gada 20. maiju 0 EUR.

Transportlīdzeklis nav nepieciešams pašvaldības autonomo funkciju izpildei un tiek lietots ļoti reti.

Transportlīdzeklis ir pilnā komplektācijā funkcionējošs, apmierinošā stāvoklī un vispārīgi darba kārtībā ar spēkā esošu tehnisko apskati. Tas var kalpot kā labs resurss palīgdarbos piemājas saimniecībā vai uzņēmējdarbībai.

Tehniskais eksperts Ansis Vāsbergs (sertifikāts AA Nr. 408) veicis kustamās mantas novērtējumu. Atbilstoši novērtējumam traktora ar aprīkojumu iespējamā tirgus cena ir 2600,00 EUR.

Saskaņā ar Publiskas personas mantas atsavināšanas likuma (turpmāk – Likums) 6. panta otrās daļas nosacījumu atļauju atsavināt atvasinātas publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija, un saskaņā ar trešajā daļā noteikto lēmumā norāda atsavināšanas veidu. Atbilstoši Likuma 3. panta otrajā daļā noteiktajam publisku personu mantas atsavināšanas pamatveids ir mantas pārdošana izsolē. Atbilstoši Likuma 8. panta sestās daļas nosacījumam kustamās mantas nosacīto cenu apstiprina institūcija, kura saskaņā ar šā Likuma [6. panta](https://likumi.lv/ta/id/68490#p6) nosacījumiem ir tiesīga atļaut attiecīgās mantas atsavināšanu. Kā tas noteikts Likuma 9. panta trešajā daļā un 10. panta pirmajā daļā kustamās mantas atsavināšanu organizē publiska persona vai tās iestāde, kuras valdījumā vai turējumā atrodas attiecīgā manta, un tā arī apstiprina izsoles noteikumus. Likuma 10. panta otrajā daļā paredzēts, ka izsoli rīko tās institūcijas izveidota izsoles komisija, kura organizē mantas atsavināšanu.

Pašvaldību likuma 10. panta pirmās daļas 17. punkta nosacījums paredz pašvaldības domes kompetenci noteikt kārtību, kādā veicami darījumi ar pašvaldības kustamo mantu.

Ņemot vērā iepriekšminēto, pamatojoties uz Publiskas personas mantas atsavināšanas likuma 3. panta pirmās daļas 1. punktu, 6. panta otro un trešo daļu, 8. panta sesto daļu, 9. panta trešo daļu, 10. panta pirmo daļu, Pašvaldību likuma 10. panta pirmās daļas 17. punktu, ņemot vērā 17.09.2024. Finanšu un attīstības komitejas sēdes atzinumu, atklāti balsojot**: PAR – 14** (Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Guntis Klikučs, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Atsavināt pašvaldības kustamo mantu – traktoru JUMZ 6L, reģistrācijas Nr. T3396LC, komplektā ar rakšanas iekārtu un frontālo stumšanas lāpstu, pārdodot tos mutiskā izsolē ar augšupejošu soli.
2. Noteikt pašvaldības kustamās mantas: traktora JUMZ 6L, reģistrācijas Nr. T3396LC, rakšanas iekārtas, frontālās stumšanas lāpstas, nosacīto cenu 2600,00 EUR, izsoles solis 50 EUR.
3. Apstiprināt pašvaldības kustamās mantas - traktora JUMZ 6L, reģistrācijas Nr. T3396LC, komplektā ar rakšanas iekārtu un frontālo stumšanas lāpstu, izsoles noteikumus (izsoles noteikumi pielikumā).
4. Uzdot Pašvaldības īpašuma iznomāšanas un atsavināšanas izsoļu komisijai organizēt kustamās mantas izsoli, nosakot arī izsoles datumu un laiku.
5. Kontroli par lēmuma izpildi uzdot pašvaldības izpilddirektoram U. Fjodorovam.

Domes priekšsēdētāja vietnieks Z. Gora

*Melle 27307570*

*Kalniņš 28308227*